Усё гэта прэтэндэнты на званне лепшых у краіне павінны былі прадэманстраваць за тры туры – тэарэтычны, практычны і тур конкурсных праектаў. Самым цікавым, але і самым складаным быў, зразумела, тур практычны, на якім вучням трэба было выканаць заданне, пра змест якога яны даведаліся непасрэдна ў дзень правядзення. Хлопцы завіхаліся са сталярным і слясарным інструментам, а ў майстэрнях стаяў прыемны пах свежага дрэва. У кабінетах, дзе займаліся дзяўчаты, бадзёра стракаталі швейныя машыны – адным словам, усюды панавала атмасфера засяроджанай працы.